CELEX: 32015R0629
Language: et
Date: 2015-04-22 00:00:00
Title: Komisjoni rakendusmäärus (EL) 2015/629, 22. aprill 2015, millega registreeritakse kaitstud päritolunimetuste ja kaitstud geograafiliste tähiste registris nimetus [Finocchiona (KGT)]

23.4.2015   
            
            
               ET
            
            
               Euroopa Liidu Teataja
            
            
               L 104/6
            
         KOMISJONI RAKENDUSMÄÄRUS (EL) 2015/629,
   22. aprill 2015,
   millega registreeritakse kaitstud päritolunimetuste ja kaitstud geograafiliste tähiste registris nimetus [Finocchiona (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 15 lõiget 1 ja artikli 52 lõiget 2,
   ning arvestades järgmist:
   
               (1)
            
            
               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Itaalia taotlus registreerida nimetus „Finocchiona” (2).
            
         
               (2)
            
            
               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Finocchiona” registreerida.
            
         
               (3)
            
            
               Registreerimistaotlusele lisatud 27. juuni 2013 kirjaga teavitasid Itaalia ametiasutused komisjoni, et riigi territooriumil asutatud ettevõtjad Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia-Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) ja Italia Alimentari Spa, varem Industria Bussetana Insaccati Suini Spa (Settecani di Castelvetro di Modena), mis asuvad väljaspool määratletud geograafilist piirkonda, on toodet müüginimetuse „Finocchiona” all õiguspäraselt turustanud ja kõnealust nimetust viie aasta jooksul pidevalt kasutanud ning et kõnealune üksikasi tuli ilmsiks riikliku vastuväitemenetluse raames. Seega vastavad kõnealused ettevõtjad määruse (EL) nr 1151/2012 artikli 15 lõikega 1 ette nähtud tingimustele, et saada üleminekuperiood müüginimetuse õiguspäraseks kasutamiseks pärast selle registreerimist.
            
         
               (4)
            
            
               Kuna kõnealused ettevõtjad vastavad määruse (EL) nr 1151/2012 artikli 15 lõikega 1 ette nähtud tingimustele, tuleks neil lubada kasutada nimetust „Finocchiona” viieaastase üleminekuperioodi jooksul.
            
         
               (5)
            
            
               Käesoleva määrusega ette nähtud meetmed on kooskõlas põllumajandustoodete kvaliteedipoliitika komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Finocchiona” (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.2. lihatooted (kuumtöödeldud, soolatud, suitsutatud jne) kuuluva tootena.
   Artikkel 2
   Ettevõtjatel Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia-Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) ja Italia Alimentari Spa, varem Industria Bussetana Insaccati Suini Spa (Settecani di Castelvetro di Modena) lubatakse jätkata nimetuse „Finocchiona” (KGT) kasutamist viieaastase üleminekuperioodi jooksul alates käesoleva määruse jõustumise kuupäevast.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 343, 14.12.2012, lk 1.
   
      (2)  ELT C 155, 23.5.2014, lk 5.
   
      (3)  Komisjoni rakendusmäärus (EL) nr 668/2014, 13. juuni 2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).